google/wiki40b huggingface dataset:
विम कडफिसेस

शासन

सम्राट विम कडफिसेस ने कुषाण साम्राज्य का विस्तार अफ़ग़ानिस्तान, पाकिस्तान तथा पश्चिमोत्तर भारत में किया। 
वह स्वर्ण मुद्रा का प्रचलन करवाने वाला प्रथम कुषाण शासक था। इसके अतिरिक्त उसने पहले से प्रचलित ताँबे तथा चाँदी की मुद्राओं को भी जारी रखा।
ऐसा प्रतीत होता है कि अधिकांश सोना रोमन साम्राज्य के साथ व्यापार के माध्यम से प्राप्त किया गया था। लगभग आठ ग्राम का स्वर्ण भार मानक पहली शताब्दी के रोमन सिक्कों के अनुरूप है। रोम से प्राप्त सोने को पिघला कर टकसालों में सिक्के ढालने में उपयोग किया जाता था।

व्यापारिक सम्बन्ध

सोने के उपयोग से विम कडफिसेस के समय में कुषाण साम्राज्य की समृद्धि की पुष्टि होती है, चीन का हान राजवंश (जहां विम को 阎 膏 珍 के रूप में जाना जाता था), मध्य एशिया और अलेक्जेंड्रिया और पश्चिम में एंटीऑक के बीच व्यापार का केंद्र रहा। कुषाण चीन, भारत और पश्चिम के बीच जाने के लिए रेशम मार्ग (सिल्क रोड) को बनाए रखने और संरक्षित करने में सक्षम थे जिससे होकर रेशम, मसालों, कपड़ा या दवा का व्यापार होता था । 
जहाजों द्वारा रोमन साम्राज्य को सोने के सिक्कों के बदले  सामान भेजा जाता था तथा यूनानी शराब और दासों का आयात होता था। कलात्मक वस्तुओं का भी सभी दिशाओं से आयात होता था जैसा कि अफ़ग़ानिस्तान के बगराम, जो कि कुषाणों की ग्रीष्मकालीन राजधानी थी, में पाई गई कलाकृतियों की विविधता और गुणवत्ता से संकेत मिलता है।
रोमन इतिहास के अनुसार ट्राजन (98-117 सी.ई.) के दरबार में भारतीय राजाओं द्वारा राजदूतों के हाथों उपहार और यूनानी भाषा में पत्र  भेजे गये थे, जिन्हें विम कडफिसेस अथवा उसके पुत्र कनिष्क द्वारा भेजा गया था।  विम के अधिकांश सिक्कों के पृष्ठ भाग में बौद्ध धर्म के प्रमुख अंग त्रिरत्न अथवा हिंदू धर्म के देवता शिव को उनके वाहन नंदी(बैल) के साथ चित्रित किया गया है। कुछ सिक्कों में शिव को एक त्रिशूल के साथ चित्रित किया गया है।

वंशावली

अन्य कुषाण शासकों के साथ विम कडफिसेस का संबंध रबातक शिलालेख में वर्णित है, जिसे कनिष्क ने स्वयम् लिखा था। कनिष्क ने उन राजाओं की सूची बनाई है जिन्होंने उसके समय तक शासन किया: उसके प्रपितामह कुजुल कडफिसेस, उसके पितामह विम ताक्तू, तथा उसके पिता विम कडफिसेस तथा कनिष्क स्वयम्।
ओस्त्रोग

ओस्त्रोग या ऑस्त्रोग​ (रूसी: остро́г, अंग्रेज़ी: Ostrog) रूसी भाषा में एक छोटे क़िले के लिए शब्द है, जो अक्सर लकड़ी के बने होते हैं और जिनमें सैनिक अस्थाई रूप से रहते हैं। ओस्त्रोगों के घेरे अक्सर पेड़ों के तनों को काटकर और तराशकर उनकी ४-६ मीटर ऊँची दीवार के रूप में होते थे। इसी वजह से इनका नाम रूसी भाषा के 'स्त्रोगात' (строгать, strogat) शब्द से आया है जिसका मतलब 'लकड़ी छीलना' होता है। ओस्त्रोगों के विपरीत रूस में पत्थर के बने बड़े क़िलों को 'क्रेमलिन' (кремль, kremlin) कहा जाता है।
ओस्त्रोग अक्सर ऐसे दूर-दराज़ इलाक़ों में सैनिक कार्यवाइयों में सहायता के लिए बनाए जाते थे जहाँ पत्थर के क़िले बनाने के साधन नहीं थे। १७वीं शताब्दी में जब रूसी साम्राज्य के साइबेरिया पर क़ब्ज़ा करना शुरू किया तो वहाँ बहुत से ओस्त्रोग बनाए गए। आगे चलकर रूस में अपराधियों को दंड देने के लिए उन्हें साइबेरिया भेजा जाने लगा जहाँ उन्हें ओस्त्रोगों में रखा जाता था। इस से रूसी भाषा में १८वीं सदी के बाद से 'ओस्त्रोग' शब्द का एक अतिरिक्त अर्थ 'जेल' या 'कारावास' भी बन गया है।
मुगल रामायण

मुगल बादशाह अकबर द्वारा रामायण का फारसी अनुवाद करवाया था। उसके बाद हमीदाबानू बेगम, रहीम और जहाँगीर ने भी अपने लिये रामायण का अनुवाद करवाया था।

अकबर की रामायण

अकबर की सचित्र रामायण वर्तमान समय में महाराजा सवाई मानसिंह द्वितीय संग्रहालय, जयपुर में है। यह रामायण ई.स. १५८४ से १५८८ के बीच तैयार हुए थीं। इस रामायण की पाण्डुलिपि दौलताबादी कागज़ पर लीखी गई हैं जिसके ३६५ पृष्ठ हैं। इस रामायण में अकबर के पुत्र जहाँगीर ने टिप्पणी लिखी हैं कि
यह पुस्तक ई.स. १६०५ मेरे किताबखाने मे लायी गई थीं। यह पुस्तक हिंदू की महत्त्वपूर्ण पुस्तक हैं जिसका भाषांतरण मेरे पिता ने करवाया था। इस पुस्तक मे अजीब और न माननेवाली विचित्र कथायें हैं विशेषकर तृतीय और पंचम कांड में।
रामायण की इस प्रति मे ई.स. १६५४ की शाहजहां और ई.स. १६५८ तथा ई.स. १६६१ की औरंगजेब की मुहर लगी हुई हैं। इस पाण्डुलिपि को १५१६ रुपये देकर तैयार करवाया गया था।

अकबर की रामायण के चित्रकार

अकबर की रामायण मे १७६ चित्र हैं। इसमें एक चित्र पर दो चित्रकार के नामोल्लेख मिलतें हैं एक 'तरह' अर्थात् 'रेखांकन' तथा 'अमल' अर्थात् 'चित्रांकन'। इसके मुख्य चित्रकार बासवान, केशव, लाल और मिस्कीन हैं।

रहीम की रामायण

अकबर के मंत्री खान-ए-खानां रहीम ने भी रामायण लिखवायी थीं जो वर्तमान समय में 'फ्रिर गैलरी औफ आर्ट, वाशिंगटन' में हैं जिसे १५० रुपये देकर बनवाया गया था। इस प्रति के ३४९ पृष्ठ हैं। इसमें उल्लेख हैं कि रामायण मे ६२० कथा और २४५६० श्लोक हैं जिसमें से ९० कथा और ३९६० श्लोक रहीम कि रामायण मे लेखांकित किये गए है। इसमें बालकांड को आदिकांड कहा गया हैं जो पृष्ठ १३बी से आरंभ होता हैं। अयोध्याकाण्ड पृष्ठ ६९ए, अरण्यकाण्ड ११५बी, किष्किंधाकाण्ड १४०ए, सुंदरकाण्ड १६२ए, युद्धकाण्ड १८७ए और उत्तरकाण्ड २८६ए पृष्ठ से प्रारंभ होता हैं। इसके १बी पृष्ठ मे 'श्री गणेश के नाम पर' लिखा है।

रामायण में रहीम लेख

रहीम की रामायण के पृष्ठ १ए मे रहीम द्वारा लिखा गया हैं जिसमें लिखा है कि
रामायण रामचंद्र का इतिहास हैं। वाल्मीकि अनुसार वे शिव के पुत्र थे। बादशाह अकबर ने ब्राह्मण देव मिश्रा और नाकीब खान के द्वारा रामायण का अनुवाद करवाया। मैंने भी बादशाह से इजाजत मांगी और उन्होंने इजाजत दे दी। इसे ई.स. १५८७ से १५९८ के बीच तैयार करवाया था। इसमें ३४९ पृष्ठ और १३५ चित्र हैं।
इसमें एक भूल हैं कि राम शिव के पुत्र थे।

अकबर का योग वासिष्ठ रामायण

चेस्टर बेट्टी पुस्तकालय, डबलिन मे एक फारसी योग वासिष्ठ की पाण्डुलिपि है जिसका समय दिसम्बर, १६०२ हैं। इसमें जहाँगीर ने टिप्पणी लिखी हैं कि,
यह पुस्तक जोग-बासिष्ट सबसे पुरानी कहानियों में से एक हैं जब में बीस साल का राजकुमार था तब मैंने इसका भाषांतर किया था।
इससे स्पष्ट होता हैं कि यह योग वासिष्ठ की पाण्डुलिपि अकबर की थीं जो बाद में जहाँगीर को प्राप्त हुई थीं।
केतन पारेख

केतन पारेख भारत के पूर्व शेयर दलाल हैं जिन्हें भारतीय शेयर बाजार में 1998 से 2001 के मध्य वित्तीय घोटाले के लिए वर्ष 2008 में अपराधी पाया गया। इस समय में, पारेख कुछ प्रतिभूतियों को चुनकर (अनौपचारिक रूप से इन्हें के-10 शेयर कहा जाता है।) उनके मूल्य को बदलते थे, इसके लिए वो माधवपुरा मर्चेंटाइल को-ओपरेटिव बैंक से उधार लेते थे जिसके निदेशक वो स्वयं थे। इसके पश्चात् उन्हें वर्ष 2017 तक भारतीय शेयर बाजार में लेनदेन करने से प्रतिबन्धित कर दिया गया।
शताब्दी एक्स्प्रेस

शताब्दी एक्सप्रेस रेलगाड़ियाँ तेज चलने वाली सवारी गाड़ियों की एक शृंखला है जिसका परिचालन भारतीय रेल करती है जो भारत के बड़े, महत्वपूर्ण एवं व्यवसायिक शहरों को आपस में जोड़ती है। शताब्दी एक्सप्रेस का परिचालन दिन के समय होता है एवं ये अपने मूलस्थान एवं गंत्व्य की यात्रा एक दिन में ही पूरी कर लेती हैं।

इतिहास

शताब्दी एक्सप्रेस 1988 में भारत के पहले प्रधानमंत्री श्री जवाहर लाल नेहरू की जन्म शताब्दी के उपलक्ष्य मे शुरू की गई थी। शताब्दी एक्सप्रेस तत्कालीन रेल मंत्री श्री माधवराव सिंधिया की सोच का नतीजा थीं। पहली शताब्दी एक्सप्रेस को नई दिल्ली से झांसी के बीच शुरु किया गया था जिसे बाद मे बढा़कर भोपाल तक कर दिया गया। अब इस गाडी़ को भोपाल शताब्दी के नाम से जाना जाता है। शताब्दी को कुछ परिस्थितियों मे अन्य रेलगाड़ियों की तुलना में प्राथमिकता दी जाती है और अधिकांश समय ट्रेन स्टेशन के श्रेष्ठ प्लेटफार्म पर आती है। (अक्सर प्लेटफॉर्म सं-1 पर)

प्रमुख गाड़ियाँ

शताब्दी एक्सप्रेस ट्रेन भारत की सबसे तेज चलने वाली रेलगाडी़ है और इसकी औसत गति से लगभग 130 किमी/घंटा है।
नई दिल्ली-भोपाल शताब्दी की गति नई दिल्ली और आगरा स्टेशनों के बीच लगभग 150 किमी/घंटा है जो भारत में सबसे अधिक है। 
शताब्दी एक्सप्रेस का एक संस्करण है, जिसे स्वर्ण शताब्दी एक्सप्रेस के नाम से जाना जाता है। यह गाडी़ भारतीय रेल द्वारा अधिक शानदार मानी जाती है। भारतीय रेल ने बाद मे शताब्दी एक्सप्रेस का एक बिना वातानुकूलन और कम किराए वाला संस्करण शुरु किया जिसे जन शताब्दी के नाम से जाना जाता है।

सेवाएँ

जब यह भारत में 1988 में शुरू की गई थी उस समय इस ट्रेन को एक बडी़ उपलब्धि माना जाता था। इसको समाज के एक वर्ग के द्वारा भारी आलोचना का शिकार भी होना पडा़ उनके मुताबिक भारत जैसे एक गरीब देश मे इन विलासिता पूर्ण गाड़ियों की कोई आवश्यकता नहीं थी। लेकिन, समय बीतने के साथ, इस ट्रेन का स्तर विलासिता और गति के विश्व मानकों के हिसाब से काफी नीचे तक गिर गया है। 
शताब्दी दो स्टेशनों के बीच सबसे तेज गति से अपना सफर तय करती है और मार्ग मे इसके स्टेशनों की संख्या भी बहुत कम होती है। ये पूरी तरह से वातानुकूलित और भारतीय रेल डिब्बों की तुलना में इनका स्तर बहुत अधिक होता है। शताब्दी एक्सप्रेस मे यात्रियों को नाश्ता/ भोजन, कॉफी / चाय, फलों का रस आदि परोसा जाता है साथ ही एक लीटर पानी की बोतल भी दी जाती है जो रेलवे के स्वामित्व वाली सहायक रेलवे " रेल नीर " प्रदान करती है।
डोडा नदी

स्रोत व मार्ग

यह पेन्सी ला (दर्रे) के पास स्थित द्रांग द्रुंग हिमानी से शुरु होती है जो 6,550 मीटर (21,490 फ़ुट) ऊँचे डोडा पर्वत की ढलानो से उतरती है। जम्मू और कश्मीर के डोडा ज़िले का नाम इसी पर्वत व नदी से मिलता है। यहाँ से डोडा नदी दक्षिणपूर्व कर्गिल-ज़ंस्कार राजमार्ग के साथ-साथ चलकर अक्शु, अब्रान, कुशोल और फेय की बस्तियों से गुज़रती है। फिर यह ज़ंस्कार की राजधानी पदुम में त्सराप नदी से संगम करती है और ज़ंस्कार नदी कहलाने लगती है। आगे चलकर यह सिन्धु नदी से विलय करती है।
शीत ऋतु में पेन्सी ला पर भारी हिमपात होता है और डोडा नदी भी जम जाती है।

प्रयोग

डोडा नदी का ज़ंस्कार घाटी की कृषि में बहुत महत्व है। इसके जल से जौ, गेंहू, कूटू और मटर उगाये जाते हैं।
देव नगर

देव नगर दिल्ली का एक आवासीय क्षेत्र है।
सशस्त्र सेना झंडा दिवस

सशस्त्र सेना झंडा दिवस या झंडा दिवस भारतीय सशस्त्र बलों के कर्मियों के कल्याण हेतु भारत की जनता से धन-संग्रह के प्रति समर्पित एक दिन है। यह 1949 से 7 दिसम्बर को भारत में प्रतिवर्ष मनाया जाता है।
सशस्त्र सेना झंडा दिवस पर हुए धन संग्रह के तीन मुख्य उद्देश्य है-
१. युद्ध के समय हुई जनहानि में सहयोग,
२. सेना में कार्यरत कर्मियों और उनके परिवार के कल्याण और सहयोग हेतु,
३. सेवानिवृत्त कर्मियों और उनके परिवार के कल्याण हेतु।
इस दिवस पर धन-संग्रह सशस्त्र सेना के प्रतीक चिन्ह झंडे को बाँट कर किया जाता है। इस झंडे में तीन रंग (लाल, गहरा नीला और हल्का नीला) तीनों सेनाओं को प्रदर्शित करते है।
गुरुंग

गुरुंग भारत की एक प्रमुख जनजाति हैं।
मण्डप

भारतीय स्थापत्यकला के सन्दर्भ में, स्तम्भों पर खड़े बाहरी हाल को मण्डप कहते हैं जिसमें लोग विभिन्न प्रकार के क्रियाकर्म करते हैं।
सरोजिनी महिषी

डॉ सरोजिनी महिषी (मृत्यु-२५ जनवरी १९१५) भारतीय विदुषी थीं। उन्होने हिन्दी, कन्नड तथा संस्कृत भाषा में 40 पुस्तकें लिखी हैं। वह तमिल, तेलुगु, मराठी, कोंकणी आदि की भी ज्ञाता थीं। अगस्त २०११ को उन्हें हिन्दी भवन द्वारा राजर्षि पुरूषोत्तम दास टंडन की जयंती के अवसर पर हिन्दीरत्न सम्मान दिया गया।
श्रीमती डॉ॰ सरोजिनी महिषी जवाहर लाल नेहरू व इंदिरा गांधी के कार्यकाल में कर्नाटक के धारबाड़ जिले से 1962, 1967, 1971 व 1977 तक लोकसभा से सांसद रहीं। 1983 व 1984 से 1990 तक राज्यसभा से संसद में प्रतिनिधित्व करती रही हैं।
उन्होंने समाज सेवा, समाज कल्याण का कार्य किया है। दक्षिण भारत में हिंदी के विरोध के प्रश्न पर उनका विचार है कि यह पहले होता था अब नहीं होता है। श्रीमती महिषी संसदीय हिंदी परिषद की अध्यक्ष भी रही हैं। हिंदी, अंग्रेजी, संस्कृत, कन्नड, मराठी, कौकणी, तमिल, तैलगू आदि भाषाओं पर अपनी अच्छी पकड़ रखने वाली श्रीमती महिषी पं॰ जवाहर लाल नेहरू व इंदिरा गांधी के लिये अनुवादक का काम किया करती थी। उनके भाषणों का अनुवाद करती थी। अनेक पुस्तके लिखने के साथ आज भी सांसद के लिये काम करती हैं।
गेर मोंटपैर्नेस

गेर मोंटपैर्नेस पेरिस के 6 बड़े रेलवे स्टेशन में से एक है। इसे 1840 में शुरू किया गया था और 1852 में इसे फिर बनाया गया। 1969 में इसे पूरी तरह दक्षिण तक फिर से बनाया गया। 1895 में एक बहुत बड़ा रेल हादसा हुआ था, उस घटना का काफी जाना पहचाना तस्वीर भी मौजूद है।

इतिहास

इस स्टेशन को 1840 में शुरू किया गया। 1848 और 1852 के मध्य दूसरा स्टेशन बनाया गया।

मोंटपैर्नेस रेल हादसा

22 अक्टूबर 1895 को हुए रेल हादसे ने गेर मोंटपैर्नेस को काफी प्रसिद्ध बना दिया। इस घटना में रेल एक 60 सेंटीमीटर की दीवार से टकरा गया और उसे तोड़ते हुए बाहर गिर गया। इसमें उपस्थित 131 यात्रियों में से केवल 6 यात्रियों को ही चोट आई। इस हादसे में एक महिला की मौत हो गई। रेलवे कंपनी ने बाद में उसके बच्चों की देख रेख हेतु पेंसन दिया।
आरजू (1950 फ़िल्म)

आरजू १९५० में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

आरजू (1950 फ़िल्म) इंटरनेट मूवी डेटाबेस पर
अर्थोमायोक्सोवाइराइड

अर्थोमायोक्सोवाइराइड एक विषाणु कुल है।
दिलीप सिंह जूदेव

दिलीप सिंह जूदेव (८ मार्च १९४९ – १४ अगस्त २०१३) छत्तीसगढ़ के राजनीतिज्ञ एवं अटल बिहारी वाजपेयी के नेतृत्व वाली भारतीय जनता पार्टी अभिनीत राजग सरकार में वे वन एवं पर्यावरण राज्यमंत्री थे। वे जशपुर के राजपरिवार से संबंधित थे तथा मध्य भारत के जनजातीय लोगों में अत्यन्त लोकप्रिय थे (हैं)। वे बिलासपुर (छत्तीसगढ़) से लोकसभा सांसद थे।
जूदेव की प्रसिद्धि उनके द्वारा किए गये राष्ट्रवादी कार्यों के लिए हैं। उन्होने 'घरवापसी' नामक अभियान चलाया जिसको भारी समर्थन मिला। इस अभियान के अन्तर्गत हजारों लोगों को पुनः हिन्दू धर्म में दीक्षित किया गया जो ईसाई मिशनरियों के प्रभाव में आकर पहले ईसाई बन गये थे।
जूदेव के ऊपर वर्ष २००३ में छत्तीसगढ़ में खनन अधिकारों के बदले घूस लेने का आरोप लगा। यह आरोप सण्डे न्यूज़पेपर (Sunday Newspaper) द्वारा लगाया गया था जिन्हें घूस प्रकरण का एक वीडियो प्राप्त हुआ था। हालांकि उन्होंने इन आरोपों का खण्डन किया तथा, ईसाई मिशनरियों और काँग्रेस पार्टी ख़ासकर अजीत जोगी पर निशाना साधते हुए, इसे स्वयं को भ्रष्टाचार में फँसाने वाला एक षडयंत्र करार दिया। जूदेव ने १७ नवम्बर २००३ को अपने मंत्री पद से त्यागपत्र दे दिया।
१४ अगस्त २०१३ को वृक्क (किडनी) और यकृत (लीवर) में संक्रमण की वजह से उनका निधन हो गया।
मानव जाति विज्ञान

वैज्ञानिक शाखा के रूप में

मानव जाति शास्त्र, संस्कृति के प्रत्यक्ष संपर्क द्वारा एकल समूहों का अध्ययन, की तुलना में मानव जाति विज्ञान उन शोधों को स्वीकार करता है जो मानव जाति विज्ञानियों ने एकत्रित किया है और फिर उनके आधार पर भिन्न संस्कृतियों की समानताओं और असमानताओं की तुलना करता है। वाक्यांश, मानव जाति विज्ञान का श्रेय एडम फ्रेंज कॉल्लर को दिया जाता है जिन्होंने 1783 में वियना में प्रकाशित अपनी पुस्तक Historiae ivrisqve pvblici Regni Vngariae amoenitates में इसका प्रयोग किया था और इसे परिभाषित किया था। भाषाई और सांस्कृतिक भिन्नता में कॉल्लर की रूचि अपने पड़ोसी, बहु भाषी किंगडम ऑफ हंगरी की परिस्थिति और इसके स्लोवाक्स लोगों के बीच उनकी जड़ें होने के कारण तथा सर्वाधिक सुदूर बालकन्स में ओट्टोमैन साम्राज्य की क्रमिक पराजय के फलस्वरूप शुरू हुए स्थानांतरण के कारण पैदा हुआ।
मानव इतिहास का पुनर्निर्माण और सांस्कृतिक अपरिवर्तनशीलताओं का निरूपण तथा "मानव स्वभाव" के व्यापकीकरण का निरूपण, एक सिद्धांत जिसकी 19वीं शताब्दी से अनेकों दार्शनिकों (हेगेल, मार्क्स, संरचनात्मकतावाद आदि) द्वारा आलोचना की जा रही है, मानव जाति विज्ञान के उद्देश्यों में से एक रहा है, जैसे कि कौटुम्बिक व्यभिचार का प्रतिबन्ध और सांस्कृतिक परिवर्तन. विश्व के कुछ भागों में मानव जाति विज्ञान, जांच के स्वतंत्र मार्ग और शैक्षणिक सिद्धांत के मार्ग पर विकसित हुआ है और इसके साथ ही सांस्कृतिक मानव शास्त्र संयुक्त राज्य अमेरिका में और सामाजिक मानव शास्त्र ग्रेट ब्रिटेन में अधिक प्रभावशाली हो गया है। इन तीनों शब्दों में मध्य अंतर बहुत अधिक अस्पष्ट है। 18वीं शताब्दी के उत्तरार्ध से ही मानव जाति विज्ञान को एक शैक्षिक क्षेत्र के रूप में देखा जा रहा है, विशेषतः यूरोप में और इसे कभी-कभी मानव समूहों के तुलनात्मक अध्ययन के रूप में भी समझा जाता है।
15वीं शताब्दी में अन्वेषकों द्वारा किये गए अमेरिका के अन्वेषण ने पश्चिमी की नयी विचारधारा के निरूपण में महत्त्वपूर्ण भूमिका निभायी, जैसे कि, "अन्य" के सम्बन्ध में धारणा. इस शब्द का प्रयोग "असभ्य" के साथ किया गया था, जिसे निर्दयी जंगली या "शरीफ असभ्य" के रूप में देखा जाता है। इस प्रकार, सभ्यता का निर्दयता के प्रति दोहरा विरोध किया जा रहा था, जो एक प्राचीन विरोध था और जिसमे सार्वजनिक रूप से सहभाजित और भी अधिक मानव जातिवाद संघटित था। मानव जाति विज्ञान की प्रगति, उदहारण के लिए क्लौडे लिवाइस स्ट्रॉस के संरचनात्मक मानव शास्त्र के साथ, ने रेखीय प्रगति के सिद्धांतों की आलोचना का मार्ग प्रशस्त किया, या "इतिहास संपन्न समाजों" और "इतिहास रहित समाजों" के मध्य आभासी विरोध का मार्ग प्रशस्त किया और संचयी विकास द्वारा गठित इतिहास के सीमित दृष्टि कोण पर बहुत अधिक निर्भर होकर न्याय किया।
लेवी-स्ट्रॉस प्रायः, मानव जाति विज्ञान के प्रारंभिक उदहारण के रूप में नरभक्षण पर माँटैग्ने द्वारा लिखे गए निबंध की ओर संकेत करते थे। एक संरचनात्मक तरीके द्वारा, लेवी-स्ट्रॉस का उद्देश्य मानव समाज में सार्वलौकिक अपरिवर्तनशीलताओं को खोजना है, उनका मत था कि इसमें कौटुम्बिक व्यभिचार पर प्रतिबन्ध प्रमुख था। हालांकि, अनेकों 19वीं और 20वीं शताब्दी के सामाजिक विचारकों, जिसमे मार्क्स, नीत्ज्शे, फोको, एलथसर और डेल्यूज़ भी शामिल थे, द्वारा ऎसी सांस्कृतिक सार्वलौकिकता के दावों की आलोचना की गयी है।
1950 के दशक के प्रारंभ में मार्सेल ग्रिऔले, जर्मेन डायटरलेन, क्लौडे लेवी-स्ट्रॉस और जीन रॉच के साथ, फ्रेंच स्कूल ऑफ एथोनोलौजी, शाखा के विकास में विशेष रूप से महत्त्वपूर्ण था।
दलित पँथर

इतिहास

दलित पँथर संस्था ब्लैक पैंथर पार्टी से प्रेरित थी. ब्लैक पैंथर पार्टी ने २०वीं सदी में अमेरिका में  हुए अफ्रीकी-अमेरिकी नागरिक अधिकार आंदोलन के दौरान अफ़्रीकी अमेरिकी नागरिकों के अधिकारों के लिए आवाज़ उठाने में एक महत्त्वपूर्ण भूमिका निभायी थी. दलित पँथर का गठन नामदेव ढसाल, जे. वी. पवार एवं अरुण कांबले ने बॉम्बे में किया था. इन तीनों ने दलित पँथर को पूर्व दलित आंदोलनों से अलग एक उग्र रूप देने का निर्णय लिया. अपने शुरूआती दिनों में ही दलित पँथर ब्लैक पैंथर से काफी प्रेरित था एवं सैन्य बल पर ज्यादा निर्भर था. 
ब्लैक पैंथर पार्टी ने भी अपने अखबार ब्लैक पैंथर  के द्वारा दलित पँथर का जमकर समर्थन किया.
दलित पँथर के कई सदस्य युवा वर्ग से थे. उनमे से कई नवयान समुदाय से भी ताल्लुक रखते थे. दलित पँथर के कई नेता साहित्यिक हस्ती भी थे. १५ अगस्त १९७२ को दलित पँथर की पत्रिका साधना  में राजा ढाले द्वारा लिखित एक लेख प्रकाशित हुआ जिसका शीर्षक था "काला स्वतंत्र दिन". इस लेख ने कई विवाद खड़े किये और दलित पँथर को महाराष्ट्र में लोकप्रिय कर दिया. इसी घटना के बाद राजा ढाले को दलित पँथर का एक प्रमुख नेता बनाया गया एवं इस संस्था की कई शाखाएँ अन्य राज्यों जैसे तमिल नाडू एवं कर्नाटक में भी स्थापित की गयीं.
डॉ. बी आर अम्बेडकर द्वारा गठित भारतीय रिपब्लिकन पार्टी के खंडन के बाद दलित राजनीति में बने एक खाली भाग को दलित पँथर ने भरा. दलित पँथर ने मराठी कला एवं साहित्य को पुनर्जीवित करने में एक मुख्य भूमिका निभायी. दलित पँथर ने हमेशा उग्र राजनीति को बढ़ावा दिया और अम्बेडकर, ज्योतिराव गोविंदराव फुले एवं कार्ल मार्क्स के क़दमों पर चलने का दावा किया.
सरबनी नन्दा

उपलब्धियां

सरबनी नन्दा ने राष्ट्रीय तथा अंतर्राष्ट्रीय स्तर पर कई मेडल जीते हैं।
बिड़ोदी छोटी

भूमि उपयोग

गाँव का पूर्वी भाग रेत के टीलों से बना अनुपजाऊ भूभाग है जबकि दक्षिणी व पश्चिमी भाग अपेक्षाकृत उपजाऊ है। गाँव में सामान्यतया मानसून आधारित कृषि होती है लेकिन आजकल कुछ आर्टेसियन कुएं भी सिंचाई के काम लिए जाते हैं।

भारत की स्वतंत्रता से पहले

स्वतंत्रता से पहले गाँव में भाखर जाट बसे चुके थे। सीकर दरबार ने यह गाँव बाबा चेतन दास को दिया था अतः गाँव को स्वामी की बिड़ोदी के नाम से भी जाना जाता है। गाँव में भाखर (भास्कर) जाटों का प्रभुत्व है इसके पश्चात पिलाणिया परिवार को यहाँ लाया गया।

ग्राम सरकार

बिड़ोदी छोटी, चक बिड़ोदी, (बिड़ोदी छोटी का एक भाग), जोगियों का बास, झाड़ेवा, बुडा का बास (माळियों की ढ़ाणी) और रामसिंह पुरा बिड़ोदी बड़ी पंचायत में आते हैं। वर्तमान में गाँव की सरपंच राजेन्द्र प्रसाद हैं, पंचायत में १२ वार्ड सदस्य हैं जिन्हे जनता के मतदान द्वारा चुना जाता है।

परिवहन

बिड़ोदी लक्ष्मणगढ़ व नवलगढ से डामर सड़क से जुड़ा हुआ है। नवलगढ रेल्वे-स्टेशन नजदीकी रेल्वे स्टेशन है 
।) जो गाँव से २ किलोमीटर (१.९ मील) दूरी पर है जो कि जयपुर, दिल्ली सहित अन्य शहरों से अच्छे से जुड़ा हुआ है।

धर्म

सभी ग्रामीण हिन्दु धर्म के अनुयायी हैं। इस ग्राम में जाट, हरिजन, ब्राह्मण, खाती (जाँगीड़) व माली जाति के लोग रहते हैं। जाट जाति में भाखर (संशोधित : भास्कर), महण, पिलानियाँ व मील गोत्र हैं। हरिजन दो गोत्रों में विभाजित हैं - कांवलिया व देनवाल। ब्राह्मणों का एक मात्र घर है जिसकी चोटिया गोत्र है।
वाणिज्य स्नातक

बैचलर ऑफ़ कॉमर्स, बी.कॉम. (baccalaureus commercii, B.Com, या B.Comm.) वाणिज्य में एक स्नातक उपाधि है। बैचलर ऑफ़ कॉमर्स एक स्नातक का विषय जो तीन सालों में पूर्ण किया जाता है। इसमें कई विषय होते है -वस्तु और सेवा कर, लेखा, वित्त, व्यापार प्रबंधन, मानव संसाधन, सांख्यिकी, विपणन, अर्थशास्त्र, सूचना प्रणालियाँ इत्यादि। यह सामान्य रूप से इन देशों में उपलब्ध है: कनाडा, ऑस्ट्रेलिया, भारत, आयरलैंड, न्यूज़ीलैंड, दक्षिण अफ़्रीका और दीगर राष्ट्रमंडल देशों में।
सरस्वतीचन्द्र (फ़िल्म)

संक्षेप

सरस्वती (मनीष) उसकी सौतेली माँ द्वारा उदासीनता के साथ पाला जाता है और फिर भी वह एक उदार व्यक्ति के रूप में बड़ा होता है। उसके अपने विचार हैं जो वह अपने पिता के साथ बांटता नहीं है। उसके पिता उसकी शादी एक अमीर परिवार की पढ़ी-लिखी लड़की कुमुद (नूतन) के साथ तय कर देते हैं, लेकिन क्रान्तिकारी सरस्वती इस रिश्ते को मंज़ूर नहीं करता है। फिर भी वह कुमुद को चिट्ठी लिखता है और उस ज़माने की रीतियों के विपरीत कुमुद से मिलने चला जाता है। वहाँ उनका प्रेम परवान चढ़ता है और दोनों मंगेतर एक दूसरे के आशिक़ हो जाते हैं। लेकिन तक़दीर को कुछ और ही मंज़ूर है।
फिलीपींस की भाषाएं

वर्गीकरण की विधि के आधार पर फिलीपींस में 120 से 187 बोलीभाषाएं हैं।  लगभग सभी मलयो-पॉलिनेशियन भाषाएं हैं। आमतौर पर चावाकैनो नामक कई स्पैनिश-प्रभावित क्रोल किस्मों को कुछ समुदायों में भी बोली जाती है। 1987 का संविधान फिलिपिनो को राष्ट्रीय भाषा और अंग्रेजी के साथ एक आधिकारिक भाषा के रूप में नामित करता है।

राष्ट्रीय और आधिकारिक भाषाएं

1987 के संविधान ने फिलिपिनो को देश की राष्ट्रीय भाषा घोषित कर दिया। फिलिपिनो और अंग्रेजी आधिकारिक भाषाएं हैं, क्षेत्रीय भाषाओं को उनके संबंधित क्षेत्रों में सहायक अधिकारी के रूप में मान्यता देने के साथ (हालांकि किसी विशेष भाषा को निर्दिष्ट नहीं करते हैं)। स्पेनिश और अरबी को वैकल्पिक और स्वैच्छिक आधार पर प्रचारित किया है। स्पैनिश औपनिवेशिक शासन के तहत स्पेनिश तीन साल से अधिक समय तक देश की आधिकारिक भाषा थी, और 19 वीं और 20 वीं सदी की शुरुआत में फिलीपींस के लिंगुआ फ़्रैंक बन गई। 1863 में, एक स्पेनिश डिक्री ने सार्वभौमिक शिक्षा की शुरुआत की, स्पेनिश में मुफ्त सार्वजनिक स्कूली शिक्षा का निर्माण किया।

स्वदेशी भाषाएं

एथ्नोलू के मुताबिक, देश में कुल 182 मूल भाषाएं बोली जाती हैं और चार भाषाओं को विलुप्त होने के रूप में वर्गीकृत किया गया है: दीमामय आगा, कतागागा, तयाबास अयता और विलाविसीओसा आगा। अंग्रेजी, स्पेनिश, चावाकैनो और चीनी (होक्किएन, कैंटोनीज़ और मंदारिन) की किस्में छोड़कर, सभी भाषाएँ ऑस्ट्रियाई भाषा परिवार की मलयो-पॉलिनेशियन शाखा से संबंधित हैं।

अरबी भाषा

इस्लाम के आगमन और 14 वीं शताब्दी में कई सल्तनतों की स्थापना के बाद से कुछ फिलिपिनो मुसलमानों द्वारा अरबी का उपयोग एक धार्मिक और निर्देशक क्षमता में किया जाता है।

अंग्रेज़ी

अंग्रेजी भाषा में फिलिपिनो का पहला महत्वपूर्ण प्रदर्शन 1762 में हुआ जब अंग्रेजों ने मनीला पर हमला किया, लेकिन यह एक संक्षिप्त प्रकरण था जिसका कोई स्थायी प्रभाव नहीं था। बाद में अंग्रेजी 1898 और 1946 के बीच अमेरिकी शासन के दौरान अधिक महत्वपूर्ण और व्यापक हो गई, और फिलीपींस की आधिकारिक भाषा बनी हुई है। अंग्रेजी का उपयोग व्यवसाय, सरकार, कानूनी प्रणाली, दवा, विज्ञान और निर्देश के माध्यम के आधिकारिक दस्तावेजों में किया जाता है। फिलिपिनो फिलिपिनो की बजाय अंग्रेजी में लिखे गए कैलकुस, भौतिकी, रसायन शास्त्र, जीवविज्ञान, आदि जैसे विषयों के लिए पाठ्यपुस्तक पसंद करते हैं।
पाली गान्व (तीहरी जिला)

पाली गान्व उतराखन्द के तीहरी जिले के मध्य मे स्थित है। यह अति रमनीय है। ये मा करना देवी मन्दिर से एक किमी दूर है। यहा के लोगो जीविका के लिये गाय भैस तथा बकरियो का पालन करते है। ये जानकारी अन्कित राना द्वारा लिखी गयी है।
हवाई राजशाही

हवाई राजशाही (Kingdom of Hawaiʻi) की स्थापना सन् १७९५ में हवाई द्वीपसमूह के प्रमुख द्वीपों - हवाई, माउई, मोलोकाई, लनाई और ओआहु - के विलय से की गई। इसके स्थापक कमेहामेहा प्रथम थे। १८१० तक, जब काउआइ और निहाउ बिना लड़े इसमें शामिल हो गये, पूरा द्वीपसमूह इस राजशाही में संगठित हो चुका था। १७ जनवरी १८९३ में संयुक्त राज्य अमेरिका ने ज़बरदस्ती इसपर नियंत्रण कर लिया और राजशाही का अंत हो गया। कई मूल हवाईवी लोग आज भी अमेरिका में हुए इस विलय का विरोध करते हैं।
बेलगाम

जेल

बेलगाम में एक प्रसिद्ध जेल है, जहाँ भारत के स्वतंत्रता संग्राम के दौरान वीर सावरकर को रखा गया था।